钦定古今图书集成/明伦汇编/官常典/第738卷 > 孙庆
## 钦定古今图书集成/明伦汇编/官常典/第738卷 > 孙庆

按《安州志》：“庆字吉安，永乐戊戌进士。初任山西兴县
知县，寻改济阳。开荒土，招流移，德化大行。擢陕西道
监察御史，论列无所回避。正统己巳，随驾北征，遇难
死之。先是，正统议北狩，庆具疏陈其不可状，不听。及
敌围御营，庆竟死于军。举朝服其先见之明、抗疏之
忠、死难之节焉。景泰二年，赐敕褒赠，荫子广入太学”，
祀“乡贤。”